b'\n_START_ARTICLE_\nFramtidsbiblioteket\n_START_PARAGRAPH_\nFramtidsbiblioteket er et kunstprosjekt utviklet av den skotske kunstneren Katie Paterson. Prosjektet er utviklet i regi av Bj\xc3\xb8rvika Utvikling (BU) i forbindelse med utbyggingen av Bj\xc3\xb8rvika. Det er ett av flere kunstverk som skal realiseres innenfor kuratorvisjonen Slow Space i omr\xc3\xa5det. _NEWLINE_Framtidsbiblioteket tar sikte p\xc3\xa5 \xc3\xa5 samle inn en originaltekst fra en forfatter hvert \xc3\xa5r fra 2014 til 2114. Disse tekstene skal forsegles og oppbevares i et spesialdesignet rom i det nye Deichman bibliotek som ferdigstilles i Bj\xc3\xb8rvika i 2020. Til kunstprosjektet tilh\xc3\xb8rer det ogs\xc3\xa5 et skogsomr\xc3\xa5de i Nordmarka der det har blitt plantet 1000 tr\xc3\xa6r som om hundre \xc3\xa5r skal bli til papiret som b\xc3\xb8kene trykkes p\xc3\xa5._NEWLINE_Kanadiske Margaret Atwood er den f\xc3\xb8rste bidragsyteren til prosjektet. Hun overleverte sitt manus, kalt Scribbler Moon, under en seremoni i Nordmarka i mai 2015. I 2016 leverte den britiske romanforfatteren David Mitchell sitt bidrag, From Me Flows What You Call Time. For 2017 ble den islandske dikteren Sj\xc3\xb3n valgt, og i 2018 skal tyrkiske Elif Shafak levere sitt bidrag.'